b"\n_START_ARTICLE_\nCa l'Aleu (el Vendrell)\n_START_SECTION_\nDescripci\xc3\xb3\n_START_PARAGRAPH_\nLa paret de la fa\xc3\xa7ana principal t\xc3\xa9 forma c\xc3\xb2ncava i \xc3\xa9s recoberta de carreus picats adossats amb una funci\xc3\xb3 merament decorativista. Consta de quatre plantes. A la planta baixa hi ha dues portes quadrangulars, constru\xc3\xafdes recentment, una de les quals tapa part del fris que separa la planta baixa de la primera planta. A la primera planta hi ha dues portes balconeres amb barana de ferro forjat de forma corba a la part central. La tercera \xc3\xa9s id\xc3\xa8ntica a la primera. La construcci\xc3\xb3 queda rematada per una sobresortida cornisa, suportada per m\xc3\xa8nsules. Damunt d'aquesta es troba una original barana de formes corbes de pedra i ferro forjat.\n_START_SECTION_\nHist\xc3\xb2ria\n_START_PARAGRAPH_\nL'edifici \xc3\xa9s propietat del sr. Aleu, fill de l'escultor que va fer la figura de Sant Jordi que hi ha al Palau de la Generalitat."